text: Bil ramt af tog
  20 juni 2015 kl. 11.15
  Ved kl. 11.15 lørdag påkørte toget mellem Vejle og Jelling en personbil, der stod på skinnerne i overskæringen ved Lerbækvej
  En ældre kvinde var gået i stå med sin Opel Corsa midt på banelegemet, fordi hun var kommet for langt ud til den ene side og sad fast med baghjulet på skinnerne.
  Pludselig begyndte signalet at varsle tog, hvorpå hun skyndte sig ud af bilen.
  Toget kørte ikke med fuld fart, da det ramte bilen. Men dog hurtigt nok til at skubbe bilen helt væk fra skinnerne.
  Ingen personer kom til skade ved uheldet.
  
  